Evelyn Ansah

Evelyn Korkor Ansah nyela awuraaba so be Ghana Tingban' ni. O nyɛla Director zaŋti Centre for Malaria Research, University of Health and Allied Science, Ghana tingbani ni. 

 O piligu 

 Karim Baŋsim Bobu 
Evelyn Korkor Ansah nyɛla ŋun bohim doɣiti tali, School of Medical Sciences, Kwame Nkrumah University of Science and Technology, karinzoŋ titali din be Kumahi la.

 Tuma 
Evelyn Korkor Ansah n-nyɛ Director zaŋti Centre for Malaria Research, University of Health and Allied Sciences din be Ghana tingbani ni. O nyɛla doɣiti, Epidemiologist ka lahi nyɛ fellow zaŋti Ghana College of Physicians and Surgeons, ni Rockefeller Foundation Bellagio.

O nyɛla ŋun pun tum, ka na kuli tumdi tiri tingbani ŋo ni duniya yaangi zuɣu laɣinsi.  O nyɛla ŋun pahi laɣingu shɛli ban bori soya ka pahiri hankali din wuhiri  tingbana ni yɛn kpuɣi sochibsi zan kpa kpaɣiʒɛɣu doro shɛm, dini mi shɛli Malaria Advisory Group ( MPAG) din nyɛ duniya yaangi zuɣu alaafee bomma tuma duu ( WHO)  ni kpa shɛli,  ka nyɛ ban lahi pahiri lala WHO ŋo hankali zanŋkpa kpaɣʒiɛɣu doro yɛlgola zaa, di ni yɛn niŋ shɛm gu ka taɣi li. O lahi nyɛla ŋun pahi ninvuɣ'gahinda shɛba ban lihiri tiri ka dama duniya yaangi zuɣu totopoŋ shɛli bini kpa ni di soŋ si ka di tuhi AIDS, kohimpiɛliga ni kpaɣiʒiɛɣu doro la  nyɛla din doli soli.

Evelyn Ansah n daa nyɛ kuɣulaan paa zaŋti Global Fund's Technical Review Panel ( TRP) ni di tuhi HIV/AIDS, kohimpiɛlga ni kpaɣiʒiɛɣu yuuni 2014 hali ni yuuni 2018. O daa lahi nyɛla ŋun pahi Malaria Elimination Oversight Commitee ( MEOC) din nyɛ WHO dini. Di bi yuugi, o daa nyɛla ŋun nyɛ kuɣulana zaŋkpa kpaɣiʒiɛɣu doro alaafee bomma sochibsi  din daa nyɛ Havard University ni WHO ni daa kuli pili shɛli ka di daa nyɛ yuuni ka bi daa niŋli. O lahi nyɛla ŋun bohimdi baŋsim Havard University zaŋkpa dini yɛn niŋ shɛm ka  kpaɣiʒiɛɣu doro yi niribi biɛhigu ni tum yuuni 2021.

Ghana tingbani ŋo puuni, o nyɛla ŋun soŋsi kpaɣiʒiɛɣu doro tuhibu ni alaafee bomma soya pam zaŋti tuma duzuɣu shɛli din lihiri tiri alaafee Ghana, dini mi shɛli Ghana Health Service la,  ka lala tuma nim ŋo puuni shɛli nyɛ,  o daa nyɛla kuɣulana zaŋti tingbani ŋo ninvuɣ'shɛba ban lihiri tiri kpaɣiʒiɛɣu doro alaafei bomma sochibsi; ka daa lahi pahi Committee shɛli dini kpa ka di lihi ti shɛŋa dini mali tuhiri kpaɣiʒiɛɣu tingbani ŋo ni.  Yaha, o daa nyɛla ŋun kuli soŋsi National Malaria Control Programme nima ka bi daa sabi n bo soŋsim duniya yaangi zuɣu totopoŋ la ni din zanti  kpaɣiʒiɛɣu ni COVID-19 Response Mechanism ( yuuni 2020-2022).

Evelyn Ansah nyɛla ŋun tum Ghana alaafei bomma yaɣa maa zaa, din gbaagi ashibiti ni tuma ni alaafeei bomma n gari yuun pishi naanu zuŋo. O nyɛla ŋun tum Ridge Regional Hospital ni  Korle-Bu Teaching Hospital. Alaafeei bomma zaŋti salo tuma Ghana Health Service nyɛla o ni daa niŋ shɛli yuun pinaanu. Di ni daa niŋ ka o daa nyɛ District Director of Health Services, o daa nyɛla ŋun mini o nyaangi di pina pam. Poi ka o naan yi pili shikuru bihi karim baŋsim lɛbu, o daa nyɛla zuɣulaan paa zaŋti vihigu, Research & Development Division, Ghana Health Service.

Evelyn Ansah nyɛla ŋun kuli soŋdi ni o kpaŋsi ninvuɣ'shɛba ban mali korisi ni bi leegi alaafee bomma tumtumdiba. O nyɛla karimba Ghana College of Physicians & Surgeons, Ghana Institute of Management & Public Administration ( GIMPA) ni School of Public Health ( University of Ghana). O nyɛla ŋun kuli lihi ka Masters ni PhD karimbihi karim tuma chaŋ viɛ

nyɛla tigbani ŋo ni, ni tiŋduya.

O suhi ni ga binshɛli n nyɛ kpaɣiʒiɛɣu doro alaafeei bomma soya, paɣaba ban doɣiri alaafeei ni karimbihi ni ninvuɣ'shɛba ban be alaafee tuma duri ni kpaŋsibu.